Nyeste Skilderie af Kiøbenhavn, 1826-03-07
Af Kjøbstædborgere ere nok ikkun faa, der i denne knappe Pengetid have Contanter liggende til at betale med, naar Landmanden kommer til Kjøbstaden og falbyder Kornvare og andre Producter, og disse ikke hos ham igjen kjøbe deres Fornødenheder. Noget Mærkeligt ved disse Landkræmmere er, at de kunne sælge deres Vare langt under den Priis, Kjøbstædmanden kan sælge for, skjøndt han sælger sine Vare til bestemte Priser efter sit Jndkjøb. Men Erfaring har viist, at flere af disse Landkræmmere ikke have kunnet aflægge Regnskab til Varernes Eiermand, og saameget mere vanskeligt have de kunnet det, da det er sandsynligt, at Eieren, for nogenlunde at betrygge sig for Usikkerheden og Risicoen ved at udlevere sine Varer til slige uvederhæftige Personer, maa paalægge nogle pCt.; thi hvor kunde den Kjøbstæd borger bestaae, naar een eller flere af hans Udsendte udebliver med at betale ham Penge paa Afdrag for bekomne Vare, med mindre han selv, naar hans Betalingstermin er udløben, kan have gjort saadan Regning, at han kan komme ud med 75 ja 50 pCt. Det Skadelige ved dette Landkræmmerie er sikkert større end Nogen kan tænke sig i Tidens Længde, da disse Folk, som forhen vare vante til Arbeide ved Landbruget, og derved ernærede sig, nu ganske afvendes derfra, og have faaet Smag paa et mageligt Liv, og nu givter han sig, leyer sig et Huus, eller bliver Inderste hos en Huusmand, avler Børn, 1, 2, 3, ja flere, derved forøges hans Udgivter, og hvad der udfordres, skal tjenes ene af Manden. De første Aar gaaer det godt med Handelen; han afbetaler noget paa de bekomne Varer, og modtager flere, hvorved Gielden forøges, Afbetalingen derimod bliver stedse mindre og mindre, og endeligen tilsidst udebliver han ganske med Afbetaling; Varene ere solgte for hvad derpaa bydes, Pengene forødte ved ødsel Levemaade og anden Overdaadighed. Nu ophører Handelen; han er nu bleven bekjendt for saadan Person, at ingen anden vil betroe ham sine Vare; hvad skal han nu gribe til, uvant til Arbeide, ja vel og hengiven til Drik, alt medfører Lediggang, ingen kan være tjent med at tage ham i Tjeneste eller Arbeide; med Kone og adskillige Børn, uden at kunne ernære sig og sine, er nu Armoden bleven hans Lod, Fattigvæsenet bliver saaledes det endelige Tilflugtsted for unge arbeidsføre Mennesker, ja selv af disse Familier drage nogle til Kjøbstæden, for at ernære sig som Dagleiere, efter først at have skadet den, blive de tilsidst en Byrde for samme. Det lod til, som sidstafvigte Efteraar en panisk Skræk var overkommet disse Folk, da de en kort Tid ikke lode sig see, men de kom snart igjen tilsyne i forøget Antal, ja endog til Hest. At hemme denne saa stadelige Uskik er ikke gjørligt for Landets Politiemester ene, i et vidt udstrakt Herred, og disse Folk vogte sig nok for at komme ham for Øme, dog vilde der kunne sættes Grændfer for det Onde, naar Sognefogderne og Oldermændene i Byerne bleve strengt tilholdte, under klækkelige Mulcter, at udøve de Pligter, som maatte paalægges dem, ved at anholde og henbringe slige Folk til deres Øvrighed, tilligemed Varene, hvor den Opbragte da skulde opgive den Mand, af hvem han haver modtaget Varene til Forhandling, og mueligt, naar slige anholdte Vare kom til nærmeste Toldembedsmænds Eftersyn, deriblandt kunde findes ufortoldede og ustemplede Vare. Endnu skader det Kjøbstædhandelsmanden, at Nogle, der bosætte sig i Kjøbstaden som Verts huusholdere, Spekhøkere &c., indlade sig at drive al Slags Handel, i Forening med deres øvrige Dont. Saaledes fornærmes Kjøbstædhandelsmanden i sin lovlige Næringsvei, hvoraf han som Kjøbstædborger svarer Skatter og Udgivter til det Offentlige, ved det at enkelt Medborgers speculative Vindesyge tillader sig at bruge slige Folk til at omstreife Landet, for i en Hast at erhverve sig Penge. Det er ikke enkelt Mands Fordeel, der foranlediger Indsenderen til offentligen at vække Opmærksomheden paa dette skadelige og ulovlige Landkræmmerie, nei, det er Kjøbstædborgernes Skade og Tab i Almindelighed og Statens i Særdeleshed; derfor troer Jndsenderen det vigtigt, at bringe Sagen til Høje Vedkommendes Kundskab.